Diari Oficial de la Generalitat Valenciana


Sumari del DOGV 8537, del 29-04-2019 (2019/4093)

RESOLUCIÓ de 12 d'abril de 2019, del Vicerectorat d'Investigació i Transferència, per la qual es convoca una oferta pública per a la constitució d'una borsa de treball de personal investigador en formació de caràcter predoctoral vinculada al projecte: «Eficacia de terapia psicológica de baja intensidad con el apoyo de internet en pacientes con multimorbilidad en atención primaria. Un ensayo clínico controlado». Referència GRISOLIAP/2019/058.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8537

Data del DOGV
:   29-04-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/4093


Data del document
:   12-04-2019

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu

RESOLUCIÓ de 12 d'abril de 2019, del Vicerectorat d'Investigació i Transferència, per la qual es convoca una oferta pública per a la constitució d'una borsa de treball de personal investigador en formació de caràcter predoctoral vinculada al projecte: «Eficacia de terapia psicológica de baja intensidad con el apoyo de internet en pacientes con multimorbilidad en atención primaria. Un ensayo clínico controlado». Referència GRISOLIAP/2019/058. [2019/4093]  
   
  
El Vicerectorat d'Investigació i Transferència de la Universitat Jaume I, en virtut de les competències delegades per la rectora mitjançant resolució de 12 juny de 2018 (DOGV 14 juny) convoca una oferta pública per a la constitució d'una borsa de personal investigador en formació de caràcter predoctoral d'acord amb les bases següents.  
  
  
Primera. Objecte i període  
1.1. Col·laborar en la realització del projecte de recerca «Eficacia de terapia psicológica de baja intensidad con el apoyo de internet en pacientes con multimorbilidad en atención primaria. Un ensayo clínico controlado» (referència GRISOLIAP/2019/058).  
1.2. La durada del contracte predoctoral serà de tres anys, llevat que amb anterioritat es procedisca a la lectura i defensa de la tesi doctoral, en aquest cas finalitzarà en aquesta data.  
1.3. De la durada màxima del contracte es descomptaran els períodes en què s'haja gaudit d'altres subvencions amb igual finalitat.  
1.4. S'estableix un període de prova d'acord amb la legislació laboral en vigor.  
  
Segona. Requisits de les persones aspirants  
2.1. Tenir la nacionalitat espanyola o ser nacional d'un estat membre de la Unió Europea o nacional d'aquells estats en els quals, en virtut de tractats internacionals celebrats per la Comunitat Europea i ratificats per Espanya, s'aplique la lliure circulació de treballadors i treballadores, en els termes en què aquesta es troba definida en el tractat constitutiu de la Comunitat Europea. També s'hi poden presentar aspirants amb nacionalitat diferent de la que s'ha especificat anteriorment, per a la qual cosa només cal complir els requisits que estableix la normativa vigent. En aquest cas, qui obtinga l'adjudicació del lloc de treball ofert haurà d'acreditar almenys el permís de treball i de residència en el moment de la contractació.  
2.2. Estar en possessió d'una titulació universitària de grau, llicenciat, arquitecte, arquitecte tècnic, enginyer, enginyer tècnic o diplomat o l'equivalent en el seu país, per una institució no espanyola en l'àmbit científic que corresponga al projecte d'investigació a què es vincularà el seu contracte, i haver finalitzat els estudis amb posterioritat a l'1 de gener de 2015.  
2.3. Reunir els requisits acadèmics necessaris per a la seua admissió en un programa de doctorat en el moment de la selecció i estar admès en un programa de doctorat en el moment de la contractació. Els dits requisits acadèmics són:  
- Per a titulacions obtingudes en països del Espai Europeu d'Educació Superior, títol universitari de grau i màster o equivalent, amb un mínim de 300 crèdits ECT en el conjunt dels dos ensenyaments.  
- Pera titulacions obtingudes en altres països, títol universitari de grau i màster o equivalent amb un escrit expedit per la universitat on es van realitzar els estudis que acredite que la titulació faculta per a l'accés a estudis de doctorat en el país expedidor del títol.  
  
2.4. Posseir un coneixement d'espanyol o de l'anglès a nivell de conversació adequat per al desenvolupament del treball d'investigació. Es podrà realitzar una entrevista per a la seua comprovació.  
2.5. No estar en possessió del títol de doctor.  
2.6. No haver gaudit d'una beca o contracte del programa Santiago Grisolía.  
2.7. No patir malaltia ni estar afectat per limitació física o psíquica que siga incompatible amb l'exercici de les corresponents funcions.  
2.8. No haver sigut separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de les seues funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, en el seu Estat, l'accés a la funció pública.  
2.9. Aquests requisits s'han de posseir el dia de la finalització del termini de presentació de sol·licituds i mantenir-se fins al moment de la signatura del contracte de treball.  
2.10. Si en qualsevol moment posterior a l'aprovació de la llista de persones admeses i excloses, fins i tot una vegada finalitzat el procés selectiu, s'adverteix inexactitud o falsedat en les sol·licituds o en la documentació aportada pel personal aspirant, aquesta es considerarà per defecte inesmenable i es resoldrà amb la seua exclusió en el procediment.  
  
Tercera. Mèrits preferents  
Es valoraran com a mèrits preferents els coneixements i/o experiència sobre psicologia clínica, psicologia de la salut i utilització de tecnologies de la informació i la comunicació en psicologia.  
  
Quarta. Sistema selectiu  
4.1. Per part de la comissió encarregada de resoldre aquesta selecció, es valoraran els currículums de les persones aspirants d'acord amb el barem que figura en l'annex II.  
Els mèrits al·legats en el currículum que no s'hagen justificat documentalment en el termini de presentació de sol·licituds no seran tinguts en compte en la resolució del concurs.  
4.2. La comissió avaluadora podrà declarar desert el procediment de selecció en què cas que valorats els mèrits i, si escau, realitzada la prova i l'entrevista, el perfil de les candidatures no s'ajusta en la seua totalitat a les necessitats del projecte.  
  
Cinquena. Comissió avaluadora  
5.1. La comissió avaluadora té l'estructura que figura en l'annex III d'aquesta convocatòria.  
5.2. Els membres de la comissió han d'abstenir-se d'intervenir quan coincidisca en ells alguna circumstància de les previstes en els articles 23 i 24 de la Llei 40/2015, d'1 d'octubre, de règim jurídic del sector públic.  
El president o presidenta podrà sol·licitar als membres de la comissió una declaració expressa de no trobar-se en cap de les circumstàncies previstes en els articles esmentats.  
5.3. La comissió resoldrà tots els dubtes que puguen sorgir de l'aplicació d'aquestes normes, així com en el que puga produir-se dels casos no previstos.  
El procediment d'actuació de la comissió s'ajustarà en tot moment al que disposa la Llei 40/2015, d'1 d'octubre, de règim jurídic del sector públic.  
5.4. Per a qualsevol aclariment sobre la convocatòria, les persones interessades poden dirigir-se al professor Azucena García Palacios, adreça electrònica: zogmaay@rhz.xx  
  
Sisena. Presentació de sol·licituds  
6.1. Les sol·licituds, formalitzades d'acord amb el model que s'adjunta en l'annex I, juntament amb el currículum i els documents que acrediten els mèrits al·legats, s'han de presentar en el Registre General de la Universitat Jaume I o per qualsevol dels procediments establerts en l'article 38 de la Llei 30/1992, de 26 de novembre (que es manté en vigor en aplicació del penúltim paràgraf de la disposició derogatòria única de la Llei 39/2015, d'1 d'octubre, del procediment administratiu comú de les administracions públiques), en el termini de 10 dies hàbils a partir de l'endemà de la publicació en el Diari Oficial de la Generalitat Valenciana.  
A la sol·licitud cal adjuntar la documentació següent:  
a) Fotocòpia del DNI o del document equivalent en el cas de nacionals d'estats membres de la Unió Europea.  
b) Fotocòpia del NIE o passaport en vigor en el cas de ciutadans estrangers no residents en territori espanyol.  
c) Fotocòpia del títol o del dipòsit per a l'expedició del mateix.  
d) Fotocòpia del certificat acadèmic oficial on figuraran la titulació que es posseïsca i les qualificacions obtingudes.  
e) Currículum amb els mèrits justificats documentalment.  
f) Documentació acreditativa del coneixement de l'espanyol o de l'anglès.  
La documentació aportada haurà d'estar correctament legalitzada (Apostilla de la Haya o similar) i expedida originàriament en espanyol o anglès o bé traduïda per traductor jurat a qualsevol de aquestes dues llengües.  
En l'apartat «Codi» de la sol·licitud ha de figurar el número 18601.  
  
6.2. Les sol·licituds presentades a les oficines de Correus han de complir el procediment establert en l'article 205.3 del Reglament dels serveis de Correus: les sol·licituds s'han de presentar en sobre obert perquè s'estampe el segell de dates en el part superior esquerra de les sol·licituds, i hi ha de figurar amb claredat el nom de l'oficina i la data. Si no es fa així, es considerarà presentada en la data d'entrada en el registre general d'aquesta universitat  
No serà necessària la compulsa dels documents que es presenten fotocopiats, n'hi ha prou amb la declaració jurada de la persona interessada sobre la seua autenticitat, així com les seues dades que figuren en la sol·licitud, sense perjudici que en qualsevol moment la comissió o la Universitat puga requerir les persones aspirants perquè acrediten la veracitat de les circumstàncies i documents aportats que hagen sigut objecte de valoració.  
6.3. Les persones aspirants que no posseïsquen la nacionalitat espanyola i tinguen dret a participar han de presentar fotocòpia del document que acredite la seua nacionalitat i, si escau, els documents que acrediten el vincle de parentiu i el fet de viure a expenses o estar a càrrec del nacional d'un altre Estat amb el qual tinga l'esmentat vincle. Així mateix, han de presentar declaració jurada o promesa d'aquest que no està separat de dret del seu cònjuge i, si escau, del fet que l'aspirant viu a costa seua o està a càrrec seu.  
  
Setena. Llista de persones admeses i resultat de la selecció  
7.1. Finalitzat el termini per a presentar sol·licituds, el Vicerectorat dictarà una resolució per la qual s'aprovarà la llista de persones admeses i excloses en aquest procés selectiu, així com la composició de la comissió avaluadora encarregada de jutjar-lo.  
7.2. Els successius anuncis relacionats amb aquesta convocatòria, els acords de la comissió avaluadora i el resultat d'aquest procés de selecció es publicaran en el Tauler d'Anuncis Oficials (TAO) i en la següent adreça d'internet: http://www.uji.es/CA/serveis/rec-hum/.  
  
  
Vuitena. Norma final  
Aquesta convocatòria, les seues bases i tots els actes administratius que es puguen derivar d'aquesta i de les actuacions de la comissió avaluadora, podran ser impugnats per part de les persones interessades en els casos i forma que estableix la Llei 39/2015, d'1 d'octubre, del procediment administratiu comú de les administracions públiques.  
Així mateix, l'administració, si escau, podrà revisar les resolucions de la comissió avaluadora, d'acord amb l'esmentada norma.  
  
Castelló de la Plana, 12 d'abril de 2019.- La rectora, p. d. (R 12.06.2018, DOGV 14 juny), el vicerector d'Investigació i Transferència: Jesús Lancis Sáez.  
  
  
ANNEX I  
Sol·licitud  
  
Dades personals  
Primer cognom:  
Segon cognom:  
Nom:  
DNI:  
Data de naixement:  
Telèfon  
Adreça electrònica:  
Adreça i codi postal:  
Localitat/comarca i província:  
Codi: 18223  
  
SOL·LICITE  
La participació en la borsa de treball de..., convocada per Resolució de data..., publicada en el Diari Oficial de la Generalitat Valenciana número...  
  
DECLARE  
Que són certes les dades que s'hi consignen i que reunisc les condicions exigides per a l'ingrés en la funció pública i les especialment assenyalades en aquesta convocatòria.  
  
(Firma)  
  
Castelló de la Plana, ... d ... de 20...  
  
Rectorat de la Universitat Jaume I  
  
M'han informat que el Servei de Recursos Humans de la Universitat Jaume I durà a terme el tractament de les meues dades personals d'acord amb el Reglament general de protecció de dades (UE) 2016/679.  
  
  
Informació bàsica sobre protecció de dades  
Responsable del tractament Universitat Jaume I.  
Finalitat del tractament Gestió administrativa i econòmica del personal funcionari i laboral de la Universitat Jaume I.  
Legitimació Reial decret legislatiu 5/2015, de 30 d'octubre, pel qual s'aprova el Text refós de la Llei de l'Estatut bàsic   
de l'empleat públic.  
Destinataris Les dades poden ser comunicades a terceres parts per a finalitats vinculades al tractament de dades personals objecte d'aquest consentiment.  
Drets Podeu exercir els vostres drets d'accés, rectificació, supressió i portabilitat, i a la limitació o l'oposició al tractament davant la Secretaria General de la Universitat Jaume I mitjançant el Registre Electrònic (https://ujiapps.uji.es/reg/rest/publicacion/solicitud\_generica).  
Informació addicional Podeu consultar la informació addicional i detallada sobre aquest tractament de dades a https://www.uji.es/protecciodades/clausules/?=U017.  
  
  
  
ANNEX II  
Barem  
  
A) Formació relacionada amb el projecte i perfil de la plaça.  
A.1) Expedient acadèmic de grau: fins a 20 punts.  
A.2) Expedient acadèmic de postgrau: fins a 20 punts.  
B) Experiència en activitats professionals o de R+D relacionades amb el projecte i perfil de la plaça (temps en el lloc de treball, publicacions, ponències i comunicacions presentades a congressos, participació en projectes d'investigació i/o contractes amb administració/empresa, estades en altres centres d'investigació): fins a 30 punts.  
C) Altres mèrits (coneixement de l'anglès, valencià, informàtica, etc.): fins a 10 punts  
D) Entrevista opcional, destinada a avaluar els coneixements del candidat o candidata en relació amb les tasques a desenvolupar en el projecte: fins a 20 punts.  
Serà possible aplicar coeficients correctors que mesuren l'adequació dels mèrits al·legats al perfil de la plaça.  
  
  
  
  
  
ANNEX III  
Comissió avaluadora  
  
Comissió avaluadora titular:  
President: el vicegerent de Personal i Organització de la Universitat Jaume I.  
Vocals: tres en representació de la Universitat Jaume I.  
Secretari: un funcionari o funcionària de carrera del Servei de Recursos Humans que actuarà amb veu però sense vot.  
  
Comissió avaluadora suplent: la mateixa estructura.